Σύρος, 27/3/24

Αρ. πρωτ. 12

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΥΠΟΒΟΛΗ ΠΡΟΣΦΟΡΩΝ ΣΧΕΤΙΚΑ ΜΕ ΤΗΝ ΤΡΙΗΜΕΡΗ ΕΚΠΑΙΔΕΥΤΙΚΗ ΕΠΙΣΚΕΨΗ ΤΗΣ ΣΤ ΤΑΞΗΣ ΣΤΟ ΠΛΑΙΣΙΟ ΤΟΥ ΑΝΑΛΥΤΙΚΟΥ ΠΡΟΓΡΑΜΜΑΤΟΣ**

Το Ιδιωτικό Δημοτικό Σχολείο «Ο ΑΓΙΟΣ ΓΕΩΡΓΙΟΣ» της Σύρου, στο πλαίσιο του αναλυτικού προγράμματος, θα πραγματοποιήσει τριήμερη εκπαιδευτική επίσκεψη των μαθητών και μαθητριών της Στ τάξης **στην Αθήνα** στις **23 βράδυ ,24-25-26 πρωί Μαΐου**. Για τον λόγο αυτό, προσκαλεί τους ενδιαφερόμενους να καταθέσουν εγγράφως ή να αποστείλουν ταχυδρομικώς κλειστές προσφορές στη Γραμματεία του Δημοτικού Σχολείου **έως και την Παρασκευή 5/4/2024, ώρα 15:00.** Οι προσφορές θα ανοιχτούν σε χρονικό περιθώριο μέχρι και την **Τρίτη 9/4/2022**, στο γραφείο της Διεύθυνσης και των δυο συνοδών της εκδρομής. Συνοδοί η κ.Μαρία Ιρση ,δασκάλα της τάξης, η Σαγκινέτου Κατερίνα υποδιευθύντρια Δημοτικού.

*ΠΡΟΔΙΑΓΡΑΦΕΣ ΕΚΠΑΙΔΕΥΤΙΚΗΣ ΕΠΙΣΚΕΨΗΣ*

**1**.Προορισμός: Αθήνα Ημερομηνία: 23/5/24 βράδυ άφιξη στο λιμάνι του Πειραιά. Αποχώρηση Κυριακή 26/5/24 απόγευμα για Σύρο.

**2**.Τόπος διαμονής: σε ξενοδοχείο 4\* ή 5\* στον Πειραιά σε δίκλινα ή τρίκλινα δωμάτια για τους μαθητές-μαθήτριες (διακριτά για μαθητές-μαθήτριες) και σε μονόκλινα για τους συνοδούς.

**3**.Παροχή πρωινού στο ξενοδοχείο καθημερινά.

**4**.Αναχώρηση: την Πέμπτη 23 Μαΐου στις 16:00 με πλοίο από Σύρο - Πειραιά και επιστροφή την Κυριακή 26 Μαΐου (αναχώρηση 17:30 από Πειραιά).

**5**.Προβλεπόμενος αριθμός συμμετεχόντων: 23 μαθητές, -τριες και 3 συνοδοί εκπαιδευτικοί.

**6**.Μεταφορικό μέσο: α) πλοίο της γραμμής για μετάβαση από Σύρο στον Πειραιά κι επιστροφή στη Σύρο από τον Πειραιά.

Β)Πούλμαν από το λιμάνι του Πειραιά προς το ξενοδοχείο. Σε όλες τις επισκέψεις κατά τη διάρκεια της εκδρομής.

Γ)Οι διαδρομές που θα πραγματοποιήσουμε στην Αθήνα είναι:

Λιμάνι Πειραιά – ξενοδοχείο

Ξενοδοχείο – Κέντρο Αθήνας (Μουσείο Ψευδαισθήσεων Ολυμπιακό Μουσείο ,Ιστορικό Μουσείο) – Μαρούσι (Δημοτικό Σχολείο Ουρσουλινών)– Ξενοδοχείο

Ίδρυμα Μείζονος Ελληνισμού

Κέντρο Πολιτισμού «ΙΔΡΥΜΑ ΣΤΑΥΡΟΣ ΝΙΑΡΧΟΣ»

Ξενοδοχείο- Λιμάνι Πειραιά

Για τις παραπάνω υπηρεσίες ζητείται η τελική συνολική τιμή του οργανωμένου ταξιδιού, αλλά και η επιβάρυνση ανά μαθητή (συμπεριλαμβανομένου του Φ.Π.Α.).

**ΔΙΚΑΙΟΛΟΓΗΤΙΚΑ**

Στον διαγωνισμό μπορεί να πάρει μέρος κάθε Τουριστικό Γραφείο, που είναι εγγεγραμμένο στον Πανελλήνιο Σύνδεσμο Τουριστικών Πρακτόρων. Τα δικαιολογητικά είναι:

**1**.Έγγραφη αίτηση με πλήρη στοιχεία για τη συμμετοχή στο διαγωνισμό. **2**.Οικονομική προσφορά που θα αναφέρει ευκρινώς, ολογράφως και αριθμητικώς το ποσό εκτέλεσης του έργου ανά μαθητή και συνολικά. **3**.Υποχρεωτική Ασφάλιση Αστικής Ευθύνης Διοργανωτή, σύμφωνα με την κείμενη νομοθεσία και πρόσθετη ασφάλιση, που καλύπτει τα έξοδα ιατροφαρμακευτικής

περίθαλψης και μεταφοράς σε περίπτωση ατυχήματος ή ασθένειας.

**4**.Υπεύθυνη Δήλωση του ταξιδιωτικού γραφείου ότι διαθέτει ειδικό σήμα λειτουργίας σε ισχύ, φωτοαντίγραφα άδειας κυκλοφορίας

οχημάτων, φωτοαντίγραφα ελέγχου ΚΤΕΟ και άδειας ικανότητας των οδηγών.

**5**.Πρόσφατη βεβαίωση εγγραφής στον Πανελλήνιο Σύνδεσμο Τουριστικών Πρακτόρων.

**6**.Κατάσταση σχολείων, με τα οποία το ταξιδιωτικό γραφείο συνεργάστηκε την τελευταία διετία.

**7**.Μαζί με την οικονομική προσφορά που θα κατατεθεί θα πρέπει σε ξεχωριστό φάκελο να υπάρχουν έγγραφες επιβεβαιώσεις διαθεσιμότητας των δωματίων που έχουν κρατηθεί για το σχολείο μας, ονομαστικώς από το ίδιο το ξενοδοχείο.

ΕΠΙΣΗΜΑΝΣΕΙΣ

* Πιθανές τροποποιήσεις του προγράμματος θα γίνονται αποκλειστικά και μόνο από τους συνοδούς καθηγητές.
* Ανάλογα με τις καιρικές συνθήκες θα προσαρμοστεί το ημερήσιο πρόγραμμα.
* Αντιπροσφορές δε θα γίνουν δεκτές.
* Απαγορεύεται στον ανάδοχο της εκδρομής υπεκμίσθωση ή η καθ’ οποιονδήποτε τρόπο ολική ή μερική παραχώρησή της σε τρίτον.
* Οι αιτούμενοι θεωρείται ότι αποδέχονται πλήρως και ανεπιφύλακτα τους όρους της πρόσκλησης αυτής.
* Όλοι οι παραπάνω όροι θα αναφέρονται υποχρεωτικά στη σύμβαση ανάθεσης της εκδρομής. Η παράβασή τους θα έχει ως αποτέλεσμα τη μονομερή καταγγελία της σύμβασης.
* Παρακαλούμε όπως το παρόν έγγραφο αναρτηθεί στην ιστοσελίδα της Πρωτοβάθμιας Εκπαίδευσης Κυκλάδων.

Η διευθύντρια του Ιδιωτικού Δημοτικού Σχολείου

Ο ΑΓΙΟΣ ΓΕΩΡΓΙΟΣ ΤΩΝ ΕΚΠΑΙΔΕΥΤΗΡΙΩΝ ΔΕΛΑΣΑΛ ΣΥΡΟΥ

ΔΕΝΑΞΑ ΜΑΡΓΑΡΩ ,ΔΙΕΥΘΥΝΤΡΙΑ